Aleksander Lindeberg

Aleksander Lindeberg (12. toukokuuta 1917 Donin Rostov, Venäjä – 8. joulukuuta 2015 Helsinki) oli suomalainen taidemaalari ja kuvittaja.

Lindebergin isä oli suomenruotsalainen lääkäri ja äiti venäläinen. Venäjän vallankumouksen jälkeisinä vuosina perhe tuli Suomeen, mutta isän koulutusta ei hyväksytty Suomessa, joten perhe muutti ensin Saksaan, sieltä Viroon ja lopulta 1932 Viipuriin. Lindebergin äidinkieli oli venäjä, ruotsia hän oppi Viipurissa ja suomea myöhemmin elämänsä varrella. 

Lindeberg oli sotien aikaan TK-piirtäjänä, sitten kustannusyhtiö WSOY:n kuvittajana. Rudolf Koivu -palkinto hänelle on myönnetty kahdesti.


Kuvituksia 
 Nikolai Gogol: Nenä. (2007)
 Rudyard Kipling: Rikki-Tikki-Tavi. (2006)
 Iloiset aapiskuvat. 1965, uusi p. 2007.
 Martti Haavio, Kalevalan tarinoita. 1964.
 Yrjö Kokko: Pessi ja Illusia.

Palkinnot ja tunnustukset 
 Rudolf Koivu -palkinto 1964 ja 1966

Lähteet

Kirjallisuutta
 

Suomalaiset kuvittajat
Suomalaiset taidemaalarit
Vuonna 1917 syntyneet
Vuonna 2015 kuolleet